Diari Oficial de la Generalitat Valenciana


Sumari del DOGV 9471, del 16-11-2022 (2022/10324)

RESOLUCIÓ de 9 de novembre de 2022, de la consellera de Participació, Transparència, Cooperació i Qualitat Democràtica, per la qual es dona publicitat a l'Acord de 15 de setembre de 2022, relatiu a la modificació i actualització del Catàleg de vestigis de la Guerra Civil i la Dictadura en el àmbit de la Comunitat Valenciana, i la relació dels elements contraris a la memòria democràtica i a la dignitat de les víctimes que han de ser retirats o eliminats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10374


Data del document
:   09-11-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ de 9 de novembre de 2022, de la consellera de Participació, Transparència, Cooperació i Qualitat Democràtica, per la qual es dona publicitat a l'Acord de 15 de setembre de 2022, relatiu a la modificació i actualització del Catàleg de vestigis de la Guerra Civil i la Dictadura en el àmbit de la Comunitat Valenciana, i la relació dels elements contraris a la memòria democràtica i a la dignitat de les víctimes que han de ser retirats o eliminats. [2022/10691]  
  
Mitjançant la Resolució de 14 de setembre de 2021, de la Conselleria de Participació, Transparència, Cooperació i Qualitat Democràtica, es va donar publicitat a l'Acord de data 20 de juliol de 2021, de la Comissió Tècnica de Coordinació, així com dels seus annexos, pel qual s'aprovà el Catàleg de vestigis de la Guerra Civil i la Dictadura en l'àmbit de la Comunitat Valenciana, la relació dels elements contraris a la memòria democràtica i la dignitat de les víctimes, que han de ser retirats o eliminats per no haver sigut retirats o eliminats voluntàriament, i els criteris generals d'actuació sobre els vestigis de la Guerra Civil i la Dictadura.  
Transcorregut més d'un any des d'aquella publicació, és escaient actualitzar el Catàleg d'aquests vestigis, incloent-hi aquells que han sigut comunicats a aquesta conselleria i suprimint els que han sigut retirats.  
Cal recordar que el Catàleg és un document obert i no definitiu que es nodreix, en primer lloc, de la informació comunicada per les administracions públiques, fonamentalment els ajuntaments, i també de les comunicacions i denúncies que realitzen les entitats memorialistes, així com les realitzades per la ciutadania.  
Així, s'han rebut pels conductes establits a l'efecte comunicacions referents a nous vestigis sobre els quals no hi havia informació i també sobre la retirada de vestigis inclosos en el Catàleg, i la Comissió Tècnica de Coordinació ha procedit a l'estudi de tota la documentació presentada amb la finalitat d'actualitzar-la.  
D'igual manera, per tal de complir els acords en la sessió de la Comissió Tècnica de Coordinació del 24 de febrer de 2022, la Direcció General de Qualitat Democràtica, Responsabilitat Social i Foment de l'Autogovern ha remés escrit a tots els ajuntaments en què en el seu catàleg de vestigis constaven carrers, plaques, honors o altres elements adossats a edificis públics o situats en la via pública, de competència municipal, que no hagueren sigut retirats.  
Se'ls ha fet constar, en tots els casos, que si no retiren els vestigis contraris a la memòria democràtica, de manera voluntària, en el termini d'un mes, escau la incoació del procediment previst en l'article 39.7 de la Llei 14/2017, de 10 de novembre.  
Una vegada transcorregut el termini, i deixant constància que els vestigis no s'han retirat voluntàriament, per Acord de la Comissió Tècnica de Coordinació, de data 15 de setembre de 2022, s'ha aprovat la modificació i actualització del Catàleg de vestigis de la Guerra Civil i la Dictadura en l'àmbit de la Comunitat Valenciana, la relació dels elements contraris a la memòria democràtica i la dignitat de les víctimes, que han de ser eliminats o retirats per no haver sigut retirats voluntàriament, en el qual s'ha inclòs els vestigis dels quals ha sigut coneixedora la Conselleria després de la primera publicació, i s'han suprimit aquells que han sigut retirats.  
Per tot allò, vista la proposta de resolució de la Direcció General de Qualitat Democràtica, Responsabilitat Social i Foment de l'Autogovern d'aquesta Conselleria de Participació, Transparència, Cooperació i Qualitat Democràtica, i en virtut del que disposa l'article 45 de la Llei 39/2015 d'1 d'octubre, del procediment administratiu comú de les administracions públiques, i de conformitat amb l'article 155 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, resolc:  
  
  
Primer  
Donar publicitat a l'Acord de data 15 de setembre de 2022, de la Comissió Tècnica de Coordinació, pel qual s'aprova la modificació i actualització del Catàleg de vestigis de la Guerra Civil i la Dictadura en l'àmbit de la Comunitat Valenciana, i la relació dels elements contraris a la memòria democràtica i la dignitat de les víctimes que han de ser retirats o eliminats, per no haver sigut retirats o eliminats voluntàriament.  
  
  
Segon  
Aquest acord, juntament amb els seus annexos, estarà disponible i podrà consultar-se en la pàgina web de la Conselleria de Participació, Transparència, Cooperació i Qualitat Democràtica:  
https://participacio.gva.es/es/web/qualitat-democratica/cataleg-de-vestigis-relatius-a-la-guerra-civil-i-la-dictadura  
Així mateix, es podrà comunicar l'existència i localització de nous vestigis a través de l'adreça electrònica: ucdsnefcguszyirghm@feh.fi  
  
  
València, 9 de novembre de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.